সবার খবর, ডিজিটাল ডেস্ক: রিচার্জ ছাড়া টিভি দেখার সুযোগ। জিও ফ্রি সার্ভিস উপভোগ করেছে আম জনতা অনেক দিন। মুখেশ আম্বানির পরে এবার অনিল আম্বানির পালা। আপনাদের কাছে রিচার্জ ছাড়া টিভি দেখার সুযোগ নিয়ে আসছেন অনিল আম্বানির রিলায়েন্স বিগ টিভি। এই সংস্থা যা অফার দিয়েছে তা চমকে দেওয়ার মতো। জিও-র মতো রিচার্জ ছাড়া চলবে আপনার টিভি। তারা ঘোষণা করেছেন পাঁচ বছর রিচার্জ ছাড়া চলবে ৫০০টি ফ্রি টু এয়ার চ্যানেল। আর সাথে থাকছে ১ বছর ফ্রি পে চ্যানেল। এমনকি সমস্ত এইচডি চ্যানেলগুলো দেখতে পাওয়া যাবে একদমই ফ্রি। গ্রাহককে এককালীন ১৯৯৯ টাকা দিতে হবে। তিন বছর পর সেই টাকা ফেরত দিবে রিলায়েন্স বিগ টিভি। মার্চের প্রথম দিন থেকেই শুরু হয়েছে প্রি-বুকিং। বুকিং-এর জন্য কল করুন টোল ফ্রি নম্বর ১৮০০২০০৯০০১ অথবা লগ ইন করুন reliancedigitaltv.com । এক বছর ফ্রি দেখার পর প্রতি মাসে পে চ্যানেলের জন্য গুনতে হবে ৩০০ টাকা করে।